kímidáṃ jāmí kriyate 'gnīṣómayorevā́jyasyāgnīṣómayoḥ puroḍā́śasya yadánantarhitaṃ téna jāmī́tyanéna ha tvèvā́jāmyā́jyasyétaram puroḍā́śasyétaraṃ tádanyádivétaramanyádivétaram bhavatyŕ̥camanū́cya juṣāṇéna yajatyŕ̥camanū́cyarcā́ yajati tádanyádivétaramanyádivétaram bhavatyanéna ha tvèvā́jāmyupāṃśvā́jyasya yájatyuccaíḥ puroḍā́śasya sa yádupāṃśu tátprājāpatyáṃ rūpaṃ tásmāttásyānuṣṭúbhamanuvākyā̀mánvāha vāgghyánuṣṭubvāgghí prajā́patiḥ